Uznesenie Krajského súdu Bratislava sp. zn. 10Sd/16/2015 z 11. 4. 2016
Uznesenie Krajského súdu Bratislava z 11. apríla 2016, sp. zn. 10Sd/16/2015, ECLI:SK:KSBA:2016:1015200209.3
Súd: Krajský súd Bratislava
Spisová značka: 10Sd/16/2015
ECLI: ECLI:SK:KSBA:2016:1015200209.3
Dátum vydania: 11. 4. 2016
Forma: Uznesenie
Oblasť práva: Správne právo
Text rozhodnutia
Súd: Krajský súd Bratislava Spisová značka: 10Sd/16/2015 Identifikačné číslo súdneho spisu: 1015200209 Dátum vydania rozhodnutia: 12. 04. 2016 Meno a priezvisko sudcu, VSÚ: JUDr. Beata Jurgošová ECLI: ECLI:SK:KSBA:2016:1015200209.3 Uznesenie Krajský súd v Bratislave v právnej veci navrhovateľky: C.. M. X., B. X, V., zast.: Advokátska kancelária ŠKODLER & PARTNERS, s.r.o., Dobšinského 12, Bratislava proti odporkyni: Sociálna poisťovňa ústredie, Ul. 29. augusta 8, Bratislava, o invalidný dôchodok, takto r o z h o d o l : Súd konanie z a s t a v u j e . Odporkyňa je povinná zaplatiť navrhovateľke náhradu trov konania vo výške 354 eur k rukám právneho zástupcu navrhovateľky do 15 dní od právoplatnosti tohto uznesenia. o d ô v o d n e n i e : Navrhovateľka svojím návrhom zo dňa 21.10.2014 žiadala preskúmať rozhodnutie odporkyne číslo XXX XXX XXXX X zo dňa 05.09.2014, ktorým jej bola zamietnutá žiadosť o invalidný dôchodok. Písomným podaním zo dňa 24.03.2016 doručeným súdu dňa 31.03.2016 vzala navrhovateľka svoj návrh v celom rozsahu späť a žiadala konanie zastaviť z dôvodu, že odporkyňa vydala rozhodnutie číslo XXX XXX XXXX X - C. zo dňa 03.02.2016, ktorým zrušila napadnuté rozhodnutie. Zároveň žiadala zaviazať odporkyňu na náhradu trov konania vo výške 719,99 Eur. Súd podľa § 250d ods. 3 v spojení s § 250h ods. 2 a § 250l ods. 2 Občianskeho súdneho poriadku (ďalej len „O.s.p.“) na pojednávaní dňa 12.04.2016 konanie zastavil. Nakoľko odporkyňa rozhodnutím číslo XXX XXX XXXX X - C. zo dňa 03.02.2016 zrušila rozhodnutie číslo XXX XXX XXXX zo dňa 16.2.2015 a vyhovela navrhovateľke, navrhovateľka vzala návrh vo veci samej, ktorý bol podaný dôvodne, späť. Podľa § 246c ods. 1 prvej vety O.s.p. pre riešenie otázok, ktoré nie sú priamo upravené v tejto časti, sa použijú primerane ustanovenia prvej, tretej a štvrtej časti tohto zákona. Podľa § 146 ods. 1 písm. c) O.s.p. žiaden z účastníkov nemá právo na náhradu trov konania podľa jeho výsledku, ak konanie bolo zastavené. Podľa § 146 ods. 2 druhá veta O.s.p. ak sa však pre správanie odporcu vzal návrh späť, ktorý bol podaný dôvodne, je povinný uhradiť trovy konania odporca. Súd priznal navrhovateľke náhradu trov konania pozostávajúcu z trov právneho zastúpenia nasledovne: - z odmeny advokáta podľa § 11 ods. 4 vyhlášky Ministerstva spravodlivosti Slovenskej republiky č. 655/2004 Z.z. o odmenách a náhradách advokátov za poskytovanie právnych služieb v znení účinnom ku dňu vykonania úkonu (ďalej len „vyhláška č. 655/2004 Z. z.“) za 2 úkony právnej služby v roku 2015 (prevzatie a príprava zastúpenia zo dňa 29.09.2015, pojednávanie na súde dňa 29.09.2015) 2 x 64,53 eur (129,06 eur) + režijný paušál 2 x 8,39 eur (=16,78 eur), 2 úkony právnej služby v roku 2016 (pojednávanie na Sociálnej poisťovni, ústredie dňa 14.01.2016, späťvzatie návrhu zo dňa 24.03.2016) 2 x 66 eur (132 eur) + režijný paušál 2 x 8,58 eur (=17,16 eur), t.j. 295 eur + 20% DPH v súlade s § 18 ods. 3 vyhlášky č. 655/2004 Z. z., t.j. spolu 354 eur. Súd nepriznal navrhovateľke uplatnenú odmenu vo výške jednej šestiny základnej sadzby tarifnej odmeny za 4 úkony právnej služby, nakoľko navrhovateľka má nárok na náhradu trov právneho zastúpenia podľa ustanovenia § 11 ods. 4 druhá veta citovanej vyhlášky, podľa ktorého v dávkových veciach sociálneho poistenia, vo veciach sociálnych služieb a vo veciach preskúmavania rozhodnutia o priestupkoch patrí odmena za jeden úkon právnej služby vo výške jednej trinástiny výpočtového základu. O trovách konania rozhodol súd podľa ustanovenia § 250k ods. 1 O. s. p. v spojení s § 246c ods. 1 vety prvej a § 146 ods. 2 druhej vety O.s.p. tak, že odporkyňa je povinná zaplatiť náhradu trov konania navrhovateľke v celkovej výške 354 eur k rukám jej právneho zástupcu zmysle § 149 ods. 1 O.s.p. v spojení s § 246c ods. 1 veta prvá O.s.p. do 15 dní od právoplatnosti tohto uznesenia. Poučenie: : Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave, písomne, dvojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2016:1015200209.3 (dáta aktuálne k 4. 11. 2026). Záväzné je znenie zverejnené súdom.




